Diari Oficial de la Generalitat Valenciana


Sumari del DOGV 5152, del 12-12-2005 (2005/13103)

ORDE de18 de novembre de 2005 de la Conselleria de Justícia, Interior i Administracions Públiques, per la qual s'aprova la dissolució de l'Agrupació constituïda pels ajuntaments de Benisuera i Alfarrasí per al manteniment en comú del lloc de secretaria.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5152

Data del DOGV
:   12-12-2005

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2005/13492


Data del document
:   18-11-2005

Organisme emissor
:   Conselleria de Justícia, Interior i Administracions Públiques

Tipus de document
:   Ordre

Descriptors 

:   * Benissuera
    * Alfarrasí
    * administració local
    * associació d'entitats locals
    * contractació de personal

ORDE de18 de novembre de 2005 de la Conselleria de Justícia, Interior i Administracions Públiques, per la qual s'aprova la dissolució de l'Agrupació constituïda pels ajuntaments de Benisuera i Alfarrasí per al manteniment en comú del lloc de secretaria. [2005/X13236]
  
Els ajuntaments de Benisuera i Alfarrasí, mitjançant acords plenaris adoptats en sessions de 10 i 24 de maig de 2005 respectivament, van acordar, amb un informe previ de la Secretaria, amb el vot favorable de la majoria absoluta del nombre legal de membres de la corporació, dissoldre l'agrupació municipal per al sosteniment en comú del lloc de secretaria.
  
En les mateixes sessions plenàries, s'acorda la classificació del lloc de secretaria de l'Ajuntament d'Alfarrasí en classe tercera i l'exempció del lloc de l'Ajuntament de Benisuera.
  
Així mateix, s'acorda que les funcions atribuïdes al lloc suprimit de l'Ajuntament de Benisuera siguen exercides a través de funcionari amb habilitació de caràcter nacional, mitjançant el sistema d'acumulació de funcions i que Fernando Romaguera Espuig quede adscrit al lloc de secretaria de l'Ajuntament d'Alfarrasí.
  
En l'expedient queda acreditat que la població del municipi de Benisuera és inferior a 500 habitants i el seu pressupost no supera els 120.202,42 euros.
  
Sotmesos els acords a informació pública durant 30 dies, segons s'acredita en l'expedient, mitjançant anunci en el Butlletí Oficial de la Província de València, de 26 de maig de 2005, núm. 123, no s'han produït reclamacions.
  
Sol·licitat el preceptiu informe a la Diputació Provincial de València aquest ha sigut emés en sentit favorable, mitjançant un Acord, adoptat en sessió de data 13 d'octubre de 2005.
  
Per tant, i fent ús de les competències atribuïdes en l'article 2.2, 4, 15 i 18 del Decret 159/1997, del Govern Valencià, pel qual s'aprova el Reglament regulador de les competències de la Generalitat Valenciana relatives als funcionaris d'administració local amb habilitació de caràcter nacional,
  
ORDENE
  
I. Aprovar la dissolució de l'agrupació constituïda pels ajuntaments de Benisuera i Alfarrasí per al manteniment en comú del lloc de secretaria.
  
II. Eximir de l'obligació de mantindre el lloc de secretaria a l'Ajuntament de Benisuera. Les funcions reservades a aquest lloc seran exercides per funcionari amb habilitació de caràcter nacional, mitjançant el sistema d'acumulació de funcions.
  
III. Crear i classificar el lloc de treball de secretaria de l'Ajuntament d'Alfarrasí en classe tercera, i adscriure-hi Fernando Romaguera Espuig.
  
Contra aquesta orde, que posa fi a la via administrativa, es podrà interposar recurs contenciós administratiu davant el Jutjat Contenciós Administratiu de València o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 18 de novembre de 2005
  
El conseller de Justícia, Interior i Administracions Públiques,